Agroduci

Agroduci (Agrodolce 'n talianu) è nu sciniggiatu di tipu "soap opera" talianu ca havi, ntê intinzioni, lu scopu,di èssiri furmativu e aducativu, ca di 8 di sittèmmiru veni trasmittutu dû canali tilivisivu  RAI 3.

Attura
 Luca Barreca Federicu Altavilla
 Grazia Schiavu Virunica Altavilla
 David Sef Rashid Bassar
 Alessiu Vassallu Tuccio Cutò
 Guia Jelu Marta Randazzu

Trama
La vicenna principali furìa ntornu a Lucia Sèriu (ntrippitata di Francisca Beggio), un mèdicu ca studiau ntâ Nglaterra e, riturnannu ntâ sò terra, si scontra cu na rialtitati dura e ustili, e Lena Cutò (Claudia Fichera), na prufissuressa di un Liceu Scentificu Tecchinulòggicu ca fa lu sò travagghiu comu a na missioni. Li vicenni di sti dui e chiddi dê sò famigghi, sù la scaciuni pi trattari tanti argumenti: la scola chê sò prubbremi, la mafia e l'antimafia, li spiranzi, li sònnira, la biddizza e lu digratu. 

Episuda

Pruduzzioni
La pruduzzioni è di Rai Fiction, Rai Educational e Einstein Fiction, câ cullabburazzioni dâ Riggiuni Siciliana, Dipartimentu pî Beni Curturali.
Agruduci è na fiction di longa sirialità ntiramenti girata 'n Sicilia, cu atturi e tècchinichi siciliani, pi cuntari amuri e ntrighi, passioni e rivalità, ma macari e spiciarmenti la rialità dâ Sicilia d'aoggi.
Stu granni pruggettu, vinni rializzatu ntô novu centru di pruduzzioni di Tèrmini e chiddu ca appi l'idìa fu Giuvanni Minoli, diritturi di Rai Educational.
La lucalitati principali unni càmpanu li prutagunisti dâ fiction,  è nu mmagginàriu paiseddu dâ custa siciliana, "Lumera" ; doccu vènunu cuntati li vicenni di 19 cristiani, màsculi e fìmmini, ognidunu d'iddi câ sò pirsunalità e pruvinenti di classi suciali diffirenti. Li ripresi accuminciaru a nuvèmmiru dû 2007 e sù fatti a "Purticeddu" (na frazzioni di Santa Flavia) e nta tanti àutri lucalità dâ Sicilia.

Lijami di fora
 Scheda di Agroduci ntô situ di Rai Fiction
 Scheda di Agroduci su Rai.tv
 situ di Agroduci unni si pò navigari

Catigurìa:Sèrii tilivisivi taliani